open-index/open-wikipedia-markdown huggingface dataset:
Ferjesambandet Brekstad–Valset

**Brekstad–Valset** er et ferjesamband på fylkesvei 710 mellom Brekstad i Ørland og Valset i Orkland i Trøndelag, det krysser den ytre Trondheimsfjorden over en strekning på 5,7 km.

Fra 1. januar 2019 drives sambandet av Fjord1 med elferjene MF «Austrått» og MF «Vestrått». Fra 1. januar 2019 benyttes den nasjonale AutoPASS for ferje-ordningen som driftes av Skyttel AS til betaling.

Sambandet ble åpnet 1977 med Fosen Trafikklag som operatør. Det ble betjent av MF «Kong Øystein», MF «Lagatun» og MF «Austråt», fra 1989 MF «Hertug Skule II». 1. januar 2007 skiftet sambandet operatør etter anbud til Nor-ferjer AS som eides av Tide og Stavangerske, sambandet ble betjent av MF «Ørland» med en overfartstid på 20 minutter. Etter anbud skiftet operatør på nytt 1. januar 2015 til Norled som betjente sambandet med MF «Ytterøyningen» og «MF «Frafjord» 24 ganger daglig om hverdagene, sjeldnere i helgene. Overfartstiden var 25 minutter.

## Referanser


## Eksterne lenker
* Ferjene i Midt-Norge
Bulandet

**Bulandet**, tidligere kalt *Bue*, er ei øygruppe vest i havet i Askvoll kommune i Vestland fylke. Det er om lag 300 øyer, holmer og skjær i gruppa; av dem bor det folk på om lag 15. Grunnkretsen Bulandet hadde 237 innbyggere pr. 1. januar 2017. Etter at aktiviteten på Utvær i Solund tok slutt, er Bulandet det vestligste levende fiskeværet i Norge.

I 2003 ble vei- og bruanlegget Nordsjøporten åpnet. Tidligere var det ferjesamband fra Askvoll/Fure/Værlandet til Bulandet. Nå går ferja til Værlandet, og derfra er det vei- og brusamband til Bulandet. Nordsjøporten er på i alt seks nye bruer og 5240 meter ny veg.

Navnet Bulandet kommer av *bu* som i rorbu eller sjøbu. Hovednæringa er fortsatt fiske og fiskeforedling, men turisme gir også arbeid og inntekter og er en næring i vekst. Det er barnehage og kombinert barne- og ungdomsskole på Bulandet, der også barn fra Værlandet går.

## Referanser
Stein Mortensen

**Stein Håkon Mortensen** (født 1961) er en norsk havforsker, som er forsker I ved Havforskningsinstituttet. 

Han har utgitt en rekke vitenskapelige publikasjoner, vesentlig om sykdommer og helse hos skjell, skjellbiologi og -anatomi, fiskesykdommer og smittespredning i oppdrett. Han har også utgitt flere bøker, blant annet kokebøker med vekt på bruk av sjømat og bøker om marinbiologi.

## Utgivelser
*Mortensen, Stein og Fredrik Hald (2014): *Sesongmat*. Kom forlag ISBN 9788293191261
*Stein Mortensen, Anne Berit Skiftesvik, Reidun Marie Bjelland, Egil Karlsbakk, Nina Sandlund (2015): Bruk av rensefisk i matfiskoppdrett. *Fisken og Havet*, særnummer p. 146-156

## Referanser
Øivind Bergh (havforsker)

**Øivind Bergh** (født 11. mars 1962) er en norsk biolog og havforsker. Han er ansatt som forsker I ved Havforskningsinstituttet, og har vært programleder (1998–2003) og leder av instituttets fiskehelsegruppe (2004–2008). Han var professor II i fiskehelse (fiskebakteriologi) ved Institutt for biologi (nå Institutt for biovitenskap) ved Universitetet i Bergen i perioden 2006–2011.

Bergh ble cand.mag. ved Universitetet i Bergen i 1985, cand.scient. i biologi ved samme universitet i 1988 (med hovedoppgaven *Røntgenmikroanalyse av enkeltceller i mikrobielle populasjoner*) og dr.scient. i biologi ved samme universitet i 1996. Han har rundt 100 internasjonale publikasjoner, vesentlig om akvakultur og miljøvirkninger av akvakultur, samt sykdom hos tidlige livsstadier av fisk og skjell. Han har også utgitt lærebokkapitler og en rekke populærvitenskapelige artikler og kronikker. Han var koordinator for EU-forskningsprosjektet COEXIST – *Interaction in coastal waters – aroadmap to sustainable integration of aquaculture and fisheries* (2010–2013), og har deltatt i en rekke andre EU-prosjekter (FP5, FP 7 og Horizon 2020) og prosjekter finansiert av Norges forskningsråd. Han ble i 2014 medlem av  Vitenskapskomiteen for mattrygghet, nå Vitenskapskomiteen for mat og miljø, der han var knyttet til faggruppen for mikrobiell økologi.

Han mottok John Martin Award fra American Society for Limnology and Oceanography i 2011.

Bergh er styremedlem i Arbeiderpartiets Universitetslag.

## Referanser


## Eksterne lenker

* Øivind Bergh ansatte havforskningsinstituttet, imr.no
* document.no: Ap-politiker Øivind Bergh oppfordret til å sette fyr på Tesla-biler: – Burde ikke ha publisert den
Thomas Gray

**Thomas Gray** (født 26. desember 1716 i London, død 30. juli 1771 i Cambridge) var en engelsk lyriker og professor i historie ved University of Cambridge. Han regnes som en forløper for den engelske romantikken.

## Liv og virke
### Bakgrunn
Gray ble født i Cornhill i London som sønn av en aksjemegler og modist. Han var hadde sju søsken, som alle døde som barn. Thomas vokste opp med mora, som forlot den voldelige Mr. Gray. Han fikk sin utdannelse ved Eton College, der en onkel av han underviste. Her innleda han et vennskap med Horace Walpole, sønn av statsminister Robert Walpole. Der ble han også venn med den senere dikter og godseier Richard Owen Cambridge og med Richard West, sønn av *Lord Chancellor* for Irland Richard West. 

I 1734 påbegynte han juridiske studier ved Peterhouse ved University of Cambridge. I stedet for juss leste han klassisk og moderne litteratur og spilte Vivaldi og Scarlatti på cembalo for sin fornøyelses skyld. 

### Litterat, dikter
I 1738 tok han ut på en dannelsesreise på kontinentet sammen med Walpole. I 1742 begynte han for alvor å skrive poesi. Samtidig studerte han på egen hånd litteratur i Cambridge, og ble etter hvert en av de mest lærde personer i sin tid.

Gray tilbrakte det meste av sitt liv ved Cambridge. I 1768 ble han utnevnt til professor i moderne historie. 

Som dikter var Gray overmåte sjølkritisk. I løpet av levetida publiserte han bare 13 dikt. Selv om hans samla lyriske produksjon begrenser seg til i underkant av 1000 verselinjer, regnes han i dag som en av de mest innflytelsesrike i engelsk 1700-tallspoesi. 

Diktet «Elegy Written in a Country Churchyard» fra 1751 ble sjangerdannende for den retningen innen engelsk poesi som kalles kirkegårdspoesi. «Elegy Written in a Country Churchyard» består av 32 strofer, inklusive en epitaf på tre strofer, på fire vers hver. Versene er rimet femfotet jambe. Dikterjeget befinner seg på menighetens allmenne kirkegård og funderer over de mennesker som hviler der. 

Gray bidro til klassisismens avløsning av førromantikken ved sine oder, som i sin musikalske form og elegiske stemning ved siden av James Thomsons og Edward Youngs dikter betegner overgangen. *On the spring* og *On a distant prospect of Eton college* er naturlyriske, *The bard* har walisisk emne, *The fatal sisters* og *The descent of Odin* henspiller på norrøn mytologi. Han var dermed også i stofflig henseende nydannende.

Gray betraktet selv sine to pindariske oder, *The Progress of Poesy* og *The Bard*, som sine beste arbeider.

## Kjente dikt
* «Elegy Written in a Country Churchyard»
* «Ode on the Death of a Favourite Cat, Drowned in a Tub of Gold Fishes»
* «Ode on a Distant Prospect of Eton College»

## Gjendiktning til norsk
Johannes Gjerdåker: *Mjølk av paradis. Engelsk og skotsk lyrikk frå Thomas Gray til John Clare*. Oslo: Samlaget, 2000 ISBN 82-521-5564-2

## Referanser


## Eksterne lenker
* '''The Thomas Gray Archive'''  
* '''Luminarium: Thomas Gray''' 
* Tekster av Gray – Project Gutenberg
* '''Thomas Gray – Britannica Online Encylopedia'''
Piñata

En **piñata** er en figur sammensatt av flere lag med papir og leire. I katolsk kristendom representerer denne de syv dødssynder. En stav til å ødelegge disse med skal representere Guds styrke. Når man ødelegger en *piñata*, så vil det falle ut frukt og godterier som den er fylt med.

Man regner med at opprinnelsen til piñata kommer fra Kina. Ved den kinesiske nyttårsfeiringen ble det laget en papirfigur som var fylt med fem forskjellige typer frø. Marco Polo førte denne skikken til Europa. I Italia fikk den navnet *pignatta* og der fikk den en religiøs betydning i forbindelse med fastetiden.  Den religiøse skikken ble videreført i Spania og kom til Amerika allerede på 1500-tallet. En tradisjonell piñata har en stjerneform med sju spisser. Hver av spissene representerer en dødssynd. I dag har imidlertid piñataer ofte form som helt andre ting.

En del steder er det vanlig å ødelegge en piñata rundt juletider og feiringen av *[[Las Posadas]]* i tillegg til fødselsdagsfeiring for barn. Dette er særlig utbredt i Latin-Amerika.

Når man ødelegger en piñata, er det vanlig å synge følgende:

:*Dale, dale, dale,*
:*No pierdas el tino*
:*Porque si lo pierdes*
:*pierdes el camino.*

:*Dale, dale, dale*
:*Dale y no le dio*
:*Quítenle la venda*
:*¡Porque sigo yo!*

:*¡Se Acabó!*
:*¡Sigo yo!*

En spesiell grunn til at piñata knyttes spesielt til Mexico kommer fra prekolumbianske aztekiske ritualer med leirepotter. En versjon er representert med regnguden Tlaloc. Leirpottene ble dekorert og fylt opp med vann. Lyden av treff når man slo potten representerte torden og vannet som rant ut representerte regnbyger. En annen versjon var representert med krigsguden Huitzilopochtli og den aztekiske kalenderens syklus. Ved slutten av året og for å komme det nye året i møte, ble en leirpotte dekorert med fjær og fylt med smykker, hengt opp på en stav for å bli slått med en trepinne.

## «Å slå katten av tønnen»
Den katolske tradisjonen med pinata lever videre i moderne dansk tradisjon: I Danmark er «å slå katten av tønnen» en viktig del av fastelavnsfeiringen. «Tønnen» er i vår tid fylt med godteri, ikke en katt som skikken var tidligere, og den som slår tønnen så godteriet tømmes ut, kåres til «kattekonge» eller «kattedronning».
Byttering

:*For komponisten ved navn Byttering, se [[Thomas Byttering]].*

En **byttering** er en ikke-kommersiell organisasjon hvor medlemmene bytter tjenester og varer. Tanken bak er at alle har ting og/eller evner som andre ikke har, men av og til trenger. Ved å låne ut utstyr eller hjelpe til, får andre medlemmer tjenester eller varer de ellers måtte ha betalt for. Istedenfor betaling får man i en byttering godskrevet poeng, som man kan få varer eller tjenester av andre medlemmer for.

Tjenestene/varene som kan byttes, er i grunnen ubegrenset. Eksempler er verktøy, barnevakt, en sykkelrepasjon, en hjemmebakt kake, datahjelp, brukt utstyr, klær, båttur, hyttehelg, hagestell, tilhenger, massasje, språkkurs.

Fordelene ved bytteringer ligger på flere plan, både det privatøkonomiske, samfunnsøkonomiske og sosiale. Privatøkonomisk kan man rett og slett spare penger ved å bytte fremfor å anskaffe eller leie alt utstyr som man av og til trenger. Eksempelvis vil mange av og til ha behov for en gressklipper eller en stikksag, men de færreste vil trenge dem hele tiden. Dermed vil det ofte være lønnsomt å dele slikt utstyr med f.eks. naboer. Den samme tankegangen ligger bak de andre formene for byttehandel som kan skje i en byttering. Fordelen ved en byttering er at man ikke trenger å gjenyte til samme person som man har fått noe fra, men til hvem som helst i bytteringens fellesskap. Samtidig kan man heller ikke snylte på andre, siden man da tømmer poengkontoen sin og mister kravet på gjenytelser.

Andre positive virkninger er at bytteringer kan være en sosial og styrkende faktor i nærmiljøet. Også den personlige utviklingen av medlemmene fremmes, ved at man kan vedlikeholde eller øve på et håndverk, eller får brukt hobbyen sin til noe produktivt.

Samfunnsøkonomisk er bytteringer betydningsfulle fordi de fremmer en ressursvennlig økonomi: Ved å bytte eller låne bort utstyr, blir dette f.eks. utnyttet optimalt, istedenfor å ligge ubrukt mesteparten av tiden hos de fleste. I dette ligger også den klare miljøgevinsten av bytteringer.

Historisk har bytteringer også vært populære i økonomiske nedgangstider, siden en byttebasert økonomi til en viss grad kan unngå inflasjon. Et eksempel på et slikt storskala-byttering-«eksperiment» var den østerrikske byen Wörgl på 1930-tallet.

## Se også
*Bilkollektiv

## Eksterne lenker
* LETS NORGE – Norsk Byttering
Kaukasusagam

**Kaukasusagam** er en agam.

Utbredelsen omfatter østre og sørlige Georgia, Armenia, Aserbajdsjan, Turkmenistan, Tadsjikistan, Russland (Dagestan),&nbsp;Øst-Tyrkia, Irak, Nord-Iran, Afghanistan, Nordvest-Pakistan og India (Kashmir).

Eichwald beskrev arten som *Stellio caucasicus*, men Boulenger endret i 1885 det vitenskapelige navnet til *Agama caucasica*, og det er dette navnet som er vanlig i eldre litteratur. En periode rundt 1990 var den tilbake i slekten *Stellio*, før slektsnavnet ble endret til *[[Laudakia]]*.

## Litteratur
* 
* 

## Eksterne lenker
* 

* Atlas of amphibians and reptiles in Europe – ''Laudakia caucasia''
Mauritzengården

**Mauritzengården** Kirkegata 12 i Stavanger ligger i krysset mellom Kirkegata og Prostebakken. Huset er laget på oppdrag fra fabrikkeier Sven Mauritzen, og sto ferdig i 1905.

Geir Tandberg Steigan oppgir at bygget ble tegnet av arkitekt Torgeir Alvsaker. Jan Hendrich Lexow forteller at huset er tegnet av arkitekt Slettebø.

Den er en meget spesiell, og hjørnegården regnes som en av byens fineste murbygninger i jugendstil. Mauritzengården er tre etasjer høy, og den er bygget i rød tegl. Det markante hjørnetårnet er én etasje høyere enn resten av bygningen. Det er bekronet med et spir.  Tidligere  hadde bygget også opprinnelige jugendvinduer, men disse  er skiftet ut med mer moderne vindu. 

## Kilder
* Geir Tandberg Steigan: Jugendstil i Stavanger: Mauritzengården, Provstebakken 2, 2002 – http://www.arkitekturhistorie.no/nouveau/stavanger/provstebakken.2.html. 
* Jan Hendrich Lexow: Stavangerhus, Rogalands avis, 27. juni 1964.
* Stavanger reklamebyrå: Kirkegaten 12 i historisk perspektiv, Stavanger, 1991.
Filmteatret

**Filmteatret** i Stavanger ble oppført i 1924 etter tegninger av Stavangers stadsarkitekt Erling Willi Nielsen. Bygget er utført i nyklassisistisk stil, og er en av denne stilepokens viktigste representanter i Rogaland. Filmteatret er bygget i upusset rød tegl, med en sokkel i huggen natursten. Bygningen har en sammensatt komposisjon, med en symmetrisk komponert hovedfasade der to søyler markerer midtpartiet. 

Filmteatret ble ombygget og nyinnredet i forbindelse med at det ble sammenbygget med Stavanger Kulturhus i 1988. I dag ligger hovedsalen, sal 1 i Filmteaterbygget. 

Kino1 Stavanger driver kinoen. 

Bygget ligger i Laugmannsgata 16 ved Arneageren.
Erling Willi Nielsen

**Erling Willi Nielsen** (født 1877 i Lyngør, død 1943 i Stavanger) var en norsk arkitekt og senere stadsarkitekt i Stavanger. Han tegnet flere kjente bygg. 

Erling Nielsen ble utlært murer i 1890-årene, og var deretter elev ved Den kongelige tegneskole i Kristiania og Kunstakademiet i København. Han opprettet selvstendig praksis i Kristiania i 1910, og utformet for en flere villaer i Aker. Var i årene 1914 til 1919 tilknyttet gruveselskapet Sulitelma AB i Sulitjelma (Nordland) hvor han tegnet og hadde ansvaret for oppføring av en rekke boliger og andre bygninger. 

I september 1920 ble Erling Nielsen ansatt som stadsarkitekt i Stavanger, der han blant annet tegnet det kjente Filmteatret i nyklassisistisk stil og Kampen skole som ble ferdigstilt ca. 1925.

## Referanser


## Eksterne lenker
* Erling Nielsen i Norsk kunstnerleksikon
Kampen skole

**Kampen skole** har flere betydninger:

* Kampen skole (Oslo), en barneskole i bydel Gamle Oslo i Oslo.
* Kampen skole (Stavanger), en barneskole fra 1925 i Stavanger.
Hipeiler

**Hipeiler** er en elektronisk anordning som hjelper jegere til å lokalisere en hihund nede i bakken. Hipeileren består av en sender som settes på hunden, og en mottaker. En hipeiler brukes ofte under hiuttak når byttedyr skal graves frem og avlives, eller hvis hunden setter seg fast nede i hiet.
Trapelus

* *[[Trapelus ruderatus]]*
* steppeagam
* ørkenagam

***Trapelus*** er en slekt med mellomstore agamer, som lever i tørre strøk fra Marokko til India og Sentral-Asia. De ble tidligere regnet til slekten *[[Agama]]*, men er nå plassert i egen slekt.
## Eksterne lenker
*
Kampen skole (Stavanger)

**Kampen skole** i Stavanger er en barneskole fra 1925, som er tegnet av Stadsarkitekt i Stavanger Erling Willi Nielsen. I 2002 ble skolen pusset opp.

## Referanser
Tradisjonelle ashantibygninger

**Tradisjonelle ashantibygninger** er et verdensarvminne i Ghana, som omfatter en samling av 13 bygninger i tradisjonell utførelse fra Ashantirikets tid i området. 

Ashantiriket som hadde sin gullalder på 1700-tallet, ble alvorlig undertrykket under den britiske okkupasjonen av området fra 1806 til 1901, og de fleste bygninger i Ashantistil ble ødelagt i løpet av denne perioden. Blant annet ble det kongelige mausoleet ødelagt av Baden-Powell i 1895. 

Bygningene beskrives som «hjem for mennesker og guder», og er det siste materielle uttrykket for Ashantirikets historie og kultur. Husene er utført i leire, strå og tre, og er sårbare for naturens skiftninger. Det er derfor et presserende dokumentasjons- og konserveringsbehov ved husene. 

## Les mer
* Michael Swithenbank. *Ahanti fetish houses*. Accra Ghana Univ Press, 1969
* ashanti.com.au
* About Ghana: World Heritage Sites 
* conservation practice in Ghana, a case study: the fetish house at Asawasi (Ashanti) (artikkel, pdf)
Niende (album)

***Niende*** er et musikkalbum av Hellbillies som kom ut i 2004. Det ble spilt inn i Praha. I tillegg til de faste musikerne i bandet er Trond Nagell Dahl med på piano og synth. På denne plata står Aslag Haugen og Arne Moslåtten for alle tekstene. 

## Spor
# «Råka tå ei pil» (Haugen/Moslåtten)
# «Sju» (Haugen/Moslåtten)
# «Skulde vore ein rikmann» (Haugen/Moslåtten)
# «Mikrobølgeliv» (Haugen/Moslåtten)
# «Hei, hei advokat» (Haugen/Moslåtten)
# «Kvilestein» (Haugen/Moslåtten)
# «Dyrt å spå» (Haugen/Moslåtten)
# «Innst i øyra» (Haugen/Moslåtten)
# «For sein» (Haugen/Moslåtten)
# «Fønvind» (Haugen/Moslåtten)
# «Rir på ein rein» (Haugen/Moslåtten)

## Medvirkende
### Hellbillies
* Aslag Haugen - sang, akustisk gitar, låtskriver
* Lars Håvard Haugen - gitarer, mandolin, steelgitar, sang, kor, produsent
* Arne Moslåtten - trekkspill, fløyte, akustisk gitar, låtskriver
* Arne Henry Sandum - bass
* Bjørn Gunnar Sando - trommer, perkusjon

### Andre medvirkende
* Trond Nagell-Dahl - tangenter
* Lars Christian Narum - tangenter
* Dag Lundquist - miksing
* Atle Aamodt - tekniker
* Claes Persson - mastering 
* Thomas Brun - foto
* Magnus Rakeng - form

## Eksterne lenker
* 
*  Hellbillies offisielle side
*  Omtale i Puls
*  Omtale i Adresseavisen
Katee Sackhoff

**Kathryn Ann «Katee» Sackhoff** (født 1980) er en amerikansk skuespillerinne best kjent for sin rolle som kaptein Kara «Starbuck» Thrace i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Tidlig liv og familie
Sackhoff vokste opp i . Hennes mor Mary jobber med opplæring og undervisning i engelsk språk, mens faren Dennis jobber med utvikling av landområder.

### Utdannelse
Katee gikk ut med eksamen fra Sunset High School (Beaverton) i 1998. Hun deltok i svømming og ballet der, frem til hun skadet sitt høyre kne, noe som førte til at hun begynte å praktisere yoga, noe hun fortsetter med ennå.

## Skuespillerkarriere
Sackhoff har hatt roller i filmer som **', og på fjernsyn som i serier som ''[[ER]]'' og ''[[Cold Case]]''. Hun har spilt hovedrollen i science fiction-filmen ''The Last Sentinel'',  thrilleren ''[[White Noise: The Light]]'', og filmen ''[[How I Married My High School Crush]]''.

I ''[[Battlestar Galactica (2004)|Battlestar Galactica]]'', fikk Sackhoff rollen som Kara «Starbuck» Thrace, en jagerflypilot i Koloni-flåten. I den opprinnelige serien fra [[1978]], var karakteren Starbuck en mann, spilt av [[Dirk Benedict]]. Seriens skaper [[Ronald D. Moore]]s valg om å endre figurens kjønn har vært kontroversielt blant fansen til den opprinnelig serien, men de fleste har akseptert Sackhoffs versjon av piloten.

Sackhoff har også fått rollen som den onde bioniske Sarah Corvus i serien ''[[Bionic Woman (TV serie)|Bionic Woman]]''. Sackhoff har også sørget for stemmen til en kvinnelig figur i videospillet ''[[Halo 3]]''.

I åttende sesong av TV-serien [[24 (TV-serie)|''24'']], spiller Sackhoff dataeksperten Dana Walsh.

== Priser og nominasjoner ==
**Saturn Award** (Academy of Science Fiction, Fantasy & Horror Films, USA)
* [[2007]] – Nominert – Best Actress in a Television Program – ''[[Battlestar Galactica (2004)|Battlestar Galactica]]''
* [[2006]] – **Vinner*' – Best Supporting Actress on Television – *Battlestar Galactica*
* [[2004]] – Nominert – Best Supporting Actress in a Television Series – *Battlestar Galactica*

== Trivia ==
Sackhoff har tre [[tatovering]]er: En, i nakken, er det kinesiske symbolet for «valg». Det andre er et [[kors]], dette dekkes av bandasjer hver gang skuldren hennes er synlig når hun filmer *Galactica*, da det ikke er [[kristendom]] i *Battlestar Galactica*-universet. Den tredje tatoveringen er på hennes høyre framarm, og sier «bona fiscalia», noe som betur «offentlig eiendom» på [[latin]]. Denne tatoveringen er synlig i flere episoder av *Galactica''. Andre elementer fra Sackhoffs liv har blitt bygget inn i serien også: en ring som hun har på tommelen sin, har blitt beskrevet som Starbucks forlovelsesring fra «Zak Adama», og hennes beslutning om å slutte å røyke mellom sesong 2 og 3 ble speilet av karakteren hennes i serien.

## Referanser


## Eksterne lenker
* 
*
Ashantiriket

**Ashantiriket** var en historisk stat i Vest-Afrika, i området som omfatter det nåværende Ghana.

Før den europeiske kolonialiseringen var Ashanti en betydelig statsdannelse, særlig i perioden 1570–1900. Et av kongerikets viktigste inntektkilder og maktbaser var slavehandel. Ashantifolket fanget og solgte sine naboer til europeiske slavehandlere fram til ca. 1830-40.  Ashanti forbød slavehandel fra 1850-tallet.

Ashanti var en av de få afrikanske statene som kunne yte motstand mot de europeiske kolonimaktene/okkupantene. Storbritannia utkjempet fire kriger mot Ashanti mellom 1826 og 1896. I 1900 ble det siste opprøret slått ned. 

Ashanti-protektoratet, kolonien Gullkysten, Britisk Togoland og fantefolket ble i 1956 forenet i kolonien Gullkysten, som året etter ble en uavhengig stat med navnet Ghana.

Kongefamilien og kronen opprettholdes fortsatt av ashantifolket, parallelt med de statlige myndighetene i Ghana.

## Se også
*Ashanti
*Ashanti (region)
*Tradisjonelle ashantibygninger‎

## Eksterne lenker
* ashanti.com.au
Bekkefaret skateanlegg

**Bekkefaret skateanlegg** eller **Bekkelaget skatepark**ligger ved Bekkefaret bydelshus, i Fritjof Nansens vei 50 i Hillevåg bydel i Stavanger. 

Skateanlegget ble bygget i 2000 og var et samarbeid mellom Stavanger skateklubb avd. Bekkefaret, Bekkefaret bydelshus og Park- og idrettsavdelingen i Stavanger kommune. Området har en streetbane med en flate på 45 x 9/14 meter, to quaterpipes og to funboxer.
Politimorderen

***Politimorderen***, org. *Polismördaren* (1974) er en roman av forfatterparet Sjöwall & Wahlöö i deres krimserie om Martin Beck og teamet hans. Boken er den niende i serien ''Roman om en forbrytelse'' (*Roman om ett brott*).

Handlingen er løst basert på livet til Clark Olofsson (1947-2025). Sommeren 1966 reiste han rundt i Sverige sammen med Gunnar Norgren«Gunnar Norgren» og begikk en serie ran. Norgren hadde nettopp sittet inne for postbedragerier. Da han nå forsøkte seg på et innbrudd i en sportsforretning i Skjutsaregatan 15 i Nyköping, endte det i stedet med at han skjøt ned politimannen Ragnar Sandahl, som 16 dager senere døde av skadene.Nyheter fra Nyköping, hentet fra ''Wayback Machine I takt med tiden ble mord på en politimann ikke tatt så høytidelig; fokus ble derimot satt på ranernes rotløse oppvekst.Brott-straff i Norrmalmstorgdramat, ''populärhistoria

Også filmen *En dröm om frihet* fra 1969, der hovedpersonen heter «Stickan», var basert på Olofssons liv.En drøm om frihet, ''IMDb En Netflixserie fra 2022 forsøkte å glorifisere Olofsson, som i dag huskes best fra Norrmalmstorgranet.Carl Olofsson er død, ''svt.se I 1999 ble han idømt fjorten års fengsel for smugling av 49 kilo amfetamin inn i Danmark, men alt i 2005 ble han løslatt på prøve og utvist fra Danmark for alltid. Han bodde i senere år i Belgia og fikk belgisk statsborgerskap.«Historisk hård dom til Olofsson», 6. mai 1999, ''dr.dkHenrik Sø: Clark Olofsson er død, 26. juni 2025, ''avisen.dk 

## Handling
En kvinne blir funnet myrdet i Anderslöv, nær Trelleborg i Skåne. Martin Beck blir tilkalt for å etterforske forbrytelsen. Imens dreper noen unge kriminelle en politimann når de blir stoppet for å kjøre i en stjålet bil. Mens Martin Beck etterforsker mordet på kvinnen, tar Gunvald Larsson kommandoen i jakten på politimorderen. 

## Karakterer og deres utvikling
Folke Bengtsson som var med i den første Sjöwall og Wahlöö-romanen *[[Roseanna (roman)|Roseanna]]*, dukker opp som mistenkt for mordet på en kvinne. 

Hergott Nöjd blir introdusert som karakter med en spesiell tiltalende tørr type humor. Han og Martin Beck blir venner under etterforskningen. Nöjd vender tilbake i den neste Sjöwall og Wahlöö-romanen, *[[Terroristene (roman)|Terroristene]]*.

Lennart Kollberg fratrer politistyrken ved slutten av boken. 

## Referanser
Hamar kino

**Hamar kino** er en kino i Hamar åpnet som **Sagatun kino** med én sal i 1968. I dag er det en flersalskino med 5 saler og totalt 795 seter. Kinoen ble organisert som kommunalt foretak i 2001 og eies  av Hamar kommune. 
Gateadressen er Torggata 100.

## Eksterne lenker
* Hamar kino sin hjemmeside
Tasta skateanlegg

**Tasta skateanlegg** eller **Tasta skatepark** i Stavanger ligger ved  i Gjerdeveien i Tasta bydel.

Området ble opparbeidet fra 1997 til 1998 og var et samarbeid mellom Stavanger skateklubb og Park- og idrettsavdelingen i Stavanger kommune. Området inneholder halfpipe,  med  og en stor streetbane, med en asfaltflate på 50 &times; 20 m + asfaltert voll med diverse utstyr. 

## Eksterne lenker
*
Martin Ohm

**Martin Ohm** (født 6. mai 1792 i Erlangen; død 1. april 1872 i Berlin) var en tysk matematiker. 

Under ledelse av Karl Christian von Langsdorf oppnådde han i 1811 graden Dr. phil.  ved Friedrich-Alexander-Universität Erlangen. I 1821 ble han utnevnt som «privatdosent» i Berlin, i 1824 til professor II og i 1839 til professor. I årene 1849 – 1852 var han medlem av det Preußischen Abgeordnetenhauses. Hans bror var fysikeren Georg Simon Ohm (*[[Ohms lov]]*).

Som vitenskapsmann er Ohm kjent gjennom sitt verk i ni bind: *Versuch eines vollkommenen, consequenten Systems der Mathematik* fra årene 1822–1852. Ohm ga også navn til begrepet Det gylne snitt. «Ohmstraße» i bydelen Berlin-Mitte er oppkalt etter ham.

## Kjente elever av Ohm
Friedrich August, Friedrich Bachmann, Paul Bachmann, Joseph Brutkowski, Heinrich Eduard Heine,Rudolf Lipschitz, Leo Pochhammer, Friedrich Prym, Wilhelm Wagner, Hermann Waldaestel, Wilhelm Wernicke, Elena Gerz, Valentien Gerz, Johanna Gerz.

## Referanser


## Eksterne lenker
* Mathematikerstammbaum
Jamie Bamber

**Jamie St John Bamber Griffith** (født 3. april 1973) er en engelsk-amerikansk skuespiller mest kjent for sine roller som Major Lee «Apollo» Adama i science fiction-serien *[[Battlestar Galactica (2004)|Battlestar Galactica]]* og som Archibald «Archie» Kennedy i den historiske drama-serien *[[Hornblower (TV-serie)|Hornblower]]*.

## Bakgrunn
### Tidlig liv og familie
Jamie ble født i Hammersmith i London av sin nordirske mor Elizabeth (Liz) og sin amerikanske far Ralph. Han har et amerikansk statsborgerskap gjennom sin fødsel som sønn av en amerikaner. Hans far er advokat, og Jamie har 6 andre søsken, 5 brødre og 1 søster (Anastasia Griffith).

Bamber traff skuespillerinnen Kerry Norton på settet til filmen *Devil's Tattoo*. Bamber giftet seg med Norton i september 2003, og de har tre barn sammen:Isla Elizabeth Angela Griffith, og tvillingene Darcy og Ava. Norton har hatt flere gjesteopptredener som "Paramedic Layne Ishay" i *[[Battlestar Galactica (2004)|Battlestar Galactica]]*.

### Utdannelse
Bamber utdannet seg innenfor moderne språk (italiensk og fransk) ved St. John's College i Cambridge, før han gikk på London Academy of Music and Dramatic Art (LAMDA).

## Skuespillerkarriere
### Hornblower
Jamie Bamber startet sin skuespiller-karriere ved å spille rollen som Archie Kennedy i flere *Hornblower*-filmer sammen med Ioan Gruffudd i 1998, 1999 og 2001.

### Battlestar Galactica

I 2003 fikk Bamber rollen som Lee «Apollo» Adama, en kaptein i Koloni-flåten i Ron Moores nye versjon av *[[Battlestar Galactica (2004)|Battlestar Galactica]]*. Den første mini-serien ble en effektiv pilot for en TV-serie som kom til å vare i fire sesonger, hvor Bamber var med hele veien. I rollen som Lee Adama snakker Bamber med en amerikansk aksent. Han har også merkbart mørkere hår enn i virkeligheten, i et forsøk på å ligne mere på Edward James Olmos, som spiller faren til Lee Adama.

## Filmografi
### Større roller

### Gjesteroller

## Trivia
Jamie Bamber er bestevenner med Ioan Gruffudd fra *Hornblower* og *Fantastic Four*.

## Referanser


## Eksterne lenker
* 
* 
* Jamie Bamber interview from February 17, 2007 at MegaCon, Florida
* Interview with Jamie Bamber on Slice of SciFi
* Rocket Man August 2006 *[[Out (magazine)|Out]]* magazine cover story on *[[Battlestar Galactica (2004)|Battlestar Galactica]]* star Jamie Bamber by Matthew Breen
Kunstsamler

En **kunstsamler** er en person som ikke selv lager kunst, men tilegner seg og samler på kunstverk.
## Kunstsamlinger
I Bergen er Rasmus Meyers samlinger en av grunnstammene i Bergen Kunstmuseum, mens Stenersen-samlingen med bygning utgjør en stor del av museets samling av kunst. Henie-Onstad Kunstsenter og Astrup Fearnley Museet i Oslo og omegn er også eksempler på private kunstsamlinger.

På verdensbasis er  Guggenheimmuseene, i hovedsak basert på Peggy Guggenheims ekspertise og Solomon R. Guggenheims formue, mest kjent. I Nederland finnes blant andre *Kröller-Müllersamlingen* med museumsbygg. Mange andre samlere med formuer har testamentert hele museumsbygg eller nye avdelinger til sin hjemby, eller til staten med henblikk på å ta vare på samlingene, mens andre har testamentert samlingen og overlatt til ettertiden og museet å sørge for skikkelig visning og oppbevaring. 

Herbert og Dorothy Vogel er et eksempel på et samlerpar som uten formue eller stor inntekt samlet i alt  kunstverk av hovedsakelig minimalisme og konseptuell kunst. Den norske legen Reidar Wennesland bygget opp en stor samling av beat art i sin tid som lege i San Francisco på 1950- og 1960-tallet.

## Referanser
Bakers cyste

**Bakers cyste** (også kalt **Bakercyste** eller **popliteacyste**) er en væskefylt hevelse bak kneet i knehasen (*fossa poplitea*). Cysten oppstår ofte på grunn av andre sykdommer i kneet, og gir som regel ingen eller få plager så lenge den er intakt. Dersom cysten sprekker kan den gi smerter og hevelse i kneet og leggen. Tilstanden er oppkalt etter kirurgen som først beskrev cysten, Dr. William Morrant Baker (1839–1896).

## Epidemiologi
Bakers cyste er en relativt vanlig tilstand, med en estimert prevalens mellom 5–40 % blant personer som undersøkes for knesmerter. Da de fleste cystene ikke gir noen plager, blir de som regel oppdaget tilfeldig under utredning for andre tilstander i kneet. Prevalensen øker med alderen, og er vanligst hos voksne i alderen 35–70 år.

## Etiologi
Hos voksne oppstår cysten som regel sekundært til andre sykdomsprosesser i kneet, for eksempel artrose, artritt eller meniskskade i kneet, eller etter en direkte skade. Disse tilstandene gir økt trykk i leddet, noe som får synovialhinnen til å buke ut og gi etter. Cysten er derfor som regel ikke en «ekte» cyste, men heller en utposning av synovialhulen. De fleste cystene beholder forbindelsen med synovialhulen i kneet slik at leddvæsken kommer ut i cysten, men enkelte ganger lukker forbindelsen seg og cysten blir uten forbindelse med kneleddet.

Hos barn er tilstanden som regel primær, altså uten forutgående skade eller sykdom i kneet, og disse har som regel ingen forbindelse med kneleddet. Disse oppstår fra en slimpose (bursa) bak på kneet.

## Symptomer og funn
En intakt Bakers cyste gir som regel få eller ingen plager, og oppdages ofte ved en tilfeldighet på ultralyd eller MR-undersøkelse. I visse tilfeller kan man få vanskeligheter med å bøye kneet fullstendig, og noen kan også være plaget med smerter eller stramninger bak i knehasen. Ved klinisk undersøkelse er cysten vanligvis lett synlig i knehasen når personen står oppreist, og kjennes som en uøm, myk og fluktuerende oppfylning bak kneet.

Dersom cysten sprekker (dvs. rupturert Bakers cyste) oppstår det som regel akutte smerter og hevelse i leggen, og tilstanden kan minne om dyp venetrombose. Til forskjell fra dyp venetrombose vil blodprøver som regel vise en normal, negativ D-dimer ved en rupturert Bakers cyste, og ultralyd vil kunne være med på å skille de to tilstandene.

## Behandling
Tilstanden krever som regel ingen behandling hos barn, og cysten går som regel fullstendig tilbake av seg selv. Hvis Baker-cysten ikke gir plager, behandles den vanligvis ikke. Ved sterke smerter kan cysten tappes med en nål, eventuelt opereres bort. I tillegg bør den underliggende årsaken til at cysten oppstår behandles så man unngår tilbakefall.

## Referanser
Magnus Linklater

**Magnus Linklater** (født 21. februar 1942) er en skotsk journalist og tidligere avisredaktør.

Linklater ble født på Orknøyene, og er sønn av den skotske forfatteren Eric Linklater. Han vokste opp i Easter Ross, gikk på den lokale skolen i Nigg før han fortsatte på gymnas i Dunbar, East Lothian, og deretter på Eton College i England. Han fortsatte sine studier med kurs ved Albert Ludwigs University of Freiburg i Tyskland og ved Sorbonne i Paris, før han tok en grad ved Trinity Hall, Cambridge.

Linklaters journalistkarriere begynte i 1964 som reporter i *[[Daily Express]]*. Deretter arbeidet han som journalist ved *[[Evening Standard]]* før han skiftet til *The Sunday Times* hvor han ble inntil 1983. Han arbeidet så tre år ved *[[The Observer]]*, før han ble rekruttert til å lansere og redigere *London Daily News*, et avisprosjekt eid av Robert Maxwell. I 1988 vendte Linklater tilbake til Skottland for å bli redaktør av *[[The Scotsman]]* og ledet avisen inntil 1994, da han avgikk for å bli frilansskribent.

Linklater har som frilanser regelmessig skrevet for *[[The Times]]* og fra 1998 har han skrevet en ukentlig artikkel for *The Scotsmans* søndagsutgave, *[[Scotland on Sunday]]*. Mellom 1994 og 1997 var han programleder for diskusjonsprogrammet, *Eye to Eye* på BBC Radio Scotland, og han har skrevet en rekke bøker, blant annet om skotsk historie og politikk.

Han ble utnevnt til formann for Scottish Arts Council i 1996 og hadde den stillingen i fem år. Han er for tiden formann for the Little Sparta Trust, som vedlikeholder Little Sparta, hagen til avdøde Ian Hamilton Finlay, i Pentland Hills.

I dronningens nyttårsliste for 2013 ble han utnevnt til kommandør (CBE) av Den britiske imperieordenen.

## Referanser


## Eksterne lenker
* Magnus Linklaters artikler i ''Scotland on Sunday'' (engelsk)
* Magnus Linklater om Wikipedia (engelsk)
Handelsfort i Ghana

**Handelsfort i Ghana** er en samlebetegnelse for et verdensarvminne i det vestafrikanske landet Ghana, bestående av 9 fort og 2 slott. Disse 11 anleggene er bare et utvalg av det totale antallet slike fort. Anleggene er spor av europeisk arkitektur og representerer et materielt minne om den før-koloniale tid på Gullkysten, da europeere og afrikanere utviklet handelsforbindelser til gjensidig nytte. Fredelig handel vekslet med våpenbruk; her ble det inngått mange ulike allianser fra 1400-tallet til 1800-tallet. 

Handelsfortene var spesielt knyttet til slavehandel og trekantfart. Europeiske slaveskip trafikkerte en rute som startet i europeiske havner med kurs for handelsfort i Afrika, for så å seile over Atlanterhavet til Amerika eller Karibia, og til slutt tilbake til Europa. Seilskipene utnyttet vind og strøm effektivt på denne måten, og de hadde last på alle tre etapper. Våpen og andre varer ble transportert fra Europa til Afrika, slaver var hovedlast vestover til Amerika, og sukker var viktigste last tilbake til Europa. 

Listen over handelsfort er satt opp av UNESCO i 1979, og er ikke komplett. 

De fleste fortene er bygget av briter, franskmenn, nederlendere, portugisere og dansker. Å kalle handelsfortene for kolonier er feilaktig. Handelen omkring fortene foregikk i førkolonial tid. De europeiske handelsfirmaene handlet med selvstendige afrikanske partnere, og europeernes militære makt strakte seg ikke langt utenfor fortene. 

Danmark, eller Danmark-Norge hadde 6 såkalte handelsfort på Gullkysten som en del av Danmarks kolonirike, og ingen av disse er med på UNESCOs liste. Det viktigste danske fort var Christiansborg (fort), som i dag ligger i Accra, Ghanas hovedstad, og brukes som regjeringskontorer.

## UNESCOs liste fra 1979
* Elmina Castle, Elmina
* Fort Saint Antony, Axim
* English Fort (Fort Vrendenburg), Komenda
* Fort Metal Cross, Dixcove
* Fort San Sebastian, Shama
* Fort Batenstein, Butri
* Fort St. Jago (Fort Conraadsburg), Elmina
* Fort Amsterdam, Abandze
* Fort Patience (Fort Leysaemhyt), Apam
* Cape Coast Castle, Cape Coast
* Fort Good Hope (Fort Goedehoop), Senya Beraku

## Andre handelsfort
* Christiansborg (fort), 
* Fredensborg (fort)

## Eksterne lenker
* 
* Ghana Place Names: Forts & Castles (betydninger og opprinnelsen til navn (engelsk))
Rangomaramidae

**Rangomaramidae** er en liten familiegruppe av mygg, fra New Zealand. 

## Utseende
Små, kraftig bygde mygg, ligner litt på soppmygg. Vingene er ganske lange, og gruppen omtales som «long-winged fungus gnats» på engelsk.

## Systematisk inndeling
Rangomaramidae er en ganske nylig beskrevet (2002) familie i Bibionomorpha, med en slekt, *Rangomarama* med fem arter. Senere er flere arter og slekter kommet til.

* orden tovinger, Diptera
** underorden mygg, Nematocera
*** Bibionomorpha  
**** overfamilie Sciaroidea
***** familie **Rangomaramidae**
****** delgruppe Chiletrichinae Amorim & Rindal, 2007
******* slekt *[[Anisotricha]]* Chandler, 2002
******* slekt *[[Chiletricha]]* Chandler, 2002 
******* slekt *[[Eratomyia]]* Amorim & Rindal, 2007
******* slekt *[[Insulatricha]]* Jaschhof, 2004
******* slekt *[[Kenyatricha]]* Chandler, 2002 
******* slekt *[[Madagotricha]]* Jaschhof & Jaschhof, 2007
******* slekt *[[Nepaletricha]]* Chandler, 2002
******* slekt *[[Rhychoheterotricha]]* Freeman, 1960
****** delgruppe Heterotrichinae 
******* slekt *[[Heterotricha]]* Loew, 1850
****** delgruppe Ohakuneinae Amorim & Rindal, 2007
******* slekt *[[Cabamofa]]* Jaschhof, 2005
******* slekt *[[Colonomyia]]* Colless, 1963
******* slekt *[[Ohakunea]]* Edwards, 1927
******* slekt *[[Rogambara]]* Jaschhof, 2005 
****** delgruppe Rangomaraminae Jaschhof & Didham, 2002
******* slekt *[[Rangomarama]]* Jaschhof & Didham, 2002

## Kilder
* Tree of Life Web Project. 2007. ''Rangomaramidae.'' Version 29 November 2007 (temporary).  in The Tree of Life Web Project, http://tolweb.org/
* Jaschhof, Mathias; Didham, Raphael K. 2002. *Rangomaramidae fam. nov. from New Zealand and implications for the phylogeny of the Sciaroidea (Diptera: Bibionomorpha)* Studia Dipterologica Supplement vol. 11. Side 3-60 
  
## Eksterne lenker
* 
* Norsk Entomologisk forening – for deg som vil lære mer om insekter.
* Dalton de Souza Amorim & Eirik Rindal. 2007. ''Phylogeny of the Mycetophiliformia, with and Chiletrichinae for the Rangomaramidae.'' (Zootaxa 1535)
Synovialledd

**Synovialledd** er den vanligste formen av ledd mellom kroppens knokler. 

Synovia er væsken som er i små mengder i en leddhule. Væsken virker smørende på bruskflatene på endene av knoklene. Det er en hinne på innsiden av leddets leddkapsel som kalles synovialhinnen.

Synovialvæsken inneholder en del proteiner og hyaluronsyre. Ved betennelsestilstander i leddet, «artritt» kan det dannes unormalt mye væske i leddet og det vil hovne opp. Ved bevegelse i leddet er det dårligst plass i leddhulen når leddet er maksimalt bøyd eller strekt. Ved mye væske i leddet kan det være vanskelig å bøye leddet helt, eller å strekke det helt ut.

Ved øket mengde synovialvæske kan det være aktuelt å stikke en nål/sprøyte i leddhulen og tappe ut leddvæske. Dette gir mulighet for å undersøke leddvæsken som kan være nytte særlig ved revmatiske sykdommer. Ved vanlig «vann i kneet» kan det lindre tilstanden å tappe kneet, men væsken kommer ofte fort igjen. Det er viktig å bruke steril teknikk ved slik tapping av leddvæske, siden en bakterieinfeksjon i leddet er en alvorlig tilstand.
You Only Move Twice

**«You Only Move Twice»** er den andre episoden i den åttende sesongen av den animerte situasjonskomedien *[[Simpsons]]*. Episoden, som er skrevet av John Swartzwelder og regissert av Mike B. Anderson, ble sendt første gang 3. november 1996. Dens tittel refererer til James Bond-filmen *[[You Only Live Twice]]*, og mange elementer fra James Bond-filmer blir parodiert i episoden.

Greg Daniels hadde ideen til historien, som er bygd opp rundt tre viktige konsepter: familien flytter til en ny by; Homer får en ny og moderne sjef; og denne sjefen er, uten Homers viten, et ondt geni. Bart, Lisa og Marge har hver sine sekundære historiesettinger. Da andre og tredje kapittel i episoden fant sted i en ny by, Cypress Creek, måtte animatørene helt nye bakgrunnsbilder og skisser. Albert Brooks, i sin fjerde *Simpsons*-opptreden, var gjest i episoden og innehadde stemmen til Hank Scorpio, som er en av de mest populære figurene brukt en gang i *The Simpsons*. IGN betegnet «You Only Move Twice» som den beste av episodene i den åttende sesongen.

## Handlingsreferat
På vei til jobb en morgen får Mr. Smithers tilbud om en jobb ved Globex Corporation, men han nekter å ta imot jobben. Senere får Homer Simpson tilbud om den samme jobben. Han informerer familien om at den nye jobben tilbyr mye bedre lønn, men dette innebærer også at familien må flytte til Cypress Creek. Familien motsetter seg flyttingen, men de ser på en video om det nye samfunnet, og ser at området er mye hyggeligere enn Springfield. De godtar etter hvert å flytte til Cypress Creek. Simpsons-familien pakker sammen, og forlater Springfield. 

Deres nye hjem ligger på Maple Systems Road 15201, og de blir snart introdusert for Homers nye sjef - Hank Scorpio. Han fremstår som den perfekte sjefen. I mellomtiden begynner Bart Simpsons ved skolen i området, Men han oppdager snart at hans nye klasse ligger langt over standarden for hans tidligere skole Springfield Elementary, og Bart blir sendt til en hjelpe-klasse. Lisa Simpson går en tur i naturen, og oppdager at hun er allergisk mot alt dyrelivet i nærheten av Cypress Creek. 

Marge Simpson forsøker å gjennomføre sine daglige gjøremål. Men det nye hjemmet deres gjør alt sammen automatisk, og Marge får ikke noe annet å gjøre i løpet av dagen enn å drikke masse vin. I løpet av Homers første arbeidsdag gir Scorpio ham en omvisning ved den nye bedriften. Men senere forsøker Scorpio å true FNs sikkerhetsråd,ved å si at de har 72 timer på seg til å levere en uspesifisert mengde gull. Men Homer er fullstendig uvitende om den nye sjefens ondskapsfulle tendenser, og Scorpios forsøk på å drepe en spion ved navn "Mr. Bont" med en laser. Over middag den dagen forteller Homer stolt til familien sin hvor fantastisk han har det på den nye jobben. Men han oppdager at resten av familien misliker Cypress Creek, og at de ønsker å reise tilbake til hjem-byen Springfield.
Elektrougli

**Elektrougli** (russisk: Электроу́гли) er en by i Moskva oblast i Russland. Den ligger 36&nbsp;km øst for Moskva, 18&nbsp;km sørøst for Noginsk, ved Moskva &ndash; Nizjnij Novgorod-jernbanen. Innbyggertall: 16&nbsp;717 (folketelling 2002), 18&nbsp;645 (folketelling 1989).

Den har hatt status som bymessig bosetning siden 1935, og bystatus ble innvilget i 1956.

## Eksterne lenker
*
Gravhaugene på Rege

**Gravhaugene på Rege** i Sola kommune, Rogaland, er en samling av gravhauger fra bronsealderen. I en av dem ble funnet et av landets rikeste arkeologiske funn fra denne perioden. Rege eller Ræge er omdiskutert som navn, dermed kan det bli noe forvirrende med navnet på gravhaugene som befinner seg her. I Norge 1:250 000 brukes Rægehaugen, mens det i økonomisk kartverk blir brukt Regehaugen. Begge disse er registrerte skrivemåter og har status som godkjente navn på bronsealderhaugene.

Gravhaugene på Ræge er fra bronsealderen. Opprinnelig var det tre hauger her. Den midterste av haugene er restaurert, og de to gravkamrene ligger åpne, så det går an å krype inn. I det ene lå en rik kvinnegrav fra ca. 1400 f.Kr. Gjenstandene fra dette funnet er utstilt på Arkeologisk museum i Stavanger. I det andre kammeret var en mannsgrav fra ca. 1200 f.Kr.

I Sola vitner rike gravfunn, mange fornminner og spor etter store gårder om en storhetstid helt tilbake til bronsealderen.

## Eksterne lenker
* 
* Høvdinggraver fra eldre bronsealder på Rege i Sola, Norges rikeste funn
Sjtsjerbinka

**Sjtsjerbinka** (russisk: Ще́рбинка) er en by i Moskva oblast i Russland. Den ligger rundt 37&nbsp;km sør for Moskva. Innbyggertall: 28&nbsp;900 (2005 est.), 28&nbsp;043 (folketelling 2002).

Sjtsjerbinka ble grunnlagt på slutten av 1300-tallet som landsbyen *Sjtsjerbinino* (russisk: Щерби́нино). Bystatus ble innvilget i 1975.

## Referanser


## Eksterne lenker
*
Keats (band)

**Keats** var et britisk band som kun eksisterte noen måneder i 1984 som et sideprosjekt til Alan Parsons Project. Bandet ble stiftet og satt sammen av Eric Woolfson med vokalist Colin Blunstone, gitarist Ian Bairnson, bassist David Paton, trommeslager Stuart Elliott (alle med en fortid i Alan Parsons Project) og keyboardist Peter Bardens (tidligere fra Van Morrison og Camel). 

Bairnson og Paton hadde for øvrig også en felles fortid i poprockbandet Pilot. Keats var oppkalt etter en restaurant Woolfson besøkte ofte og ble regnet som en sammenblandet 1980-talls poputgave av både Alan Parsons Project og Camel. Keats ga ut et album med samme navn og en single, som begge ble produsert av Alan Parsons, før bandet ble oppløst.

## Medlemmer
* Colin Blunstone – Vokal
* Ian Bairnson – Gitar
* David Paton – Bass, vokal
* Stuart Elliott – Trommer
* Peter Bardens – Keyboards

## Utgivelser
*1984 – *[[Keats (album)|Keats]]*
*1984 – *«Turn Your Head Around»* (single)

## Eksterne lenker
* 
*  Glory-daze.com – Keats 1984
Keats (album)

***Keats*** er debutalbumet til bandet Keats, utgitt i 1984. Utgivelsen ble spilt inn ved Abbey Road Studios i perioden fra desember 1983 til mars 1984 og hadde Alan Parsons som produsent og lydteniker. Albumet inneholdt ti låter som alle kan sies å være en lyrisk popblanding av både Alan Parsons Project og Camel på grunn av bandsammensetningen. Denne bestod av Colin Blunstone, Ian Bairnson, David Paton, Stuart Elliott og keyboardist Peter Bardens. Richard Cottle er for øvrig kreditert som gjestemusiker og bidrar med saksofon og synthesizer.

Utgivelsens fikk ikke noen listeplassering eller noen nevneverdig spilletid på radio og fikk generelt sett negative kritikker av musikkmagasinene. *Keats* markante spor er *«Heaven Knows»*, *«Fight to Win»* og *«Walking on Ice»*. *«Turn Your Head Around»* ble for øvrig lansert som egen singel, men denne kom ikke på noen singlelister.

## Sporliste
#«Heaven Knows» (3.56) (Peter Bardens) 
#«Tragedy» (5.01) (Colin Blunstone, Stuart Elliot) 
#«Fight to Win» (4.10) (Peter Bardens) 
#«Walking on Ice» (3.31) (David Paton) 
#«How Can You Walk Away» (3.41) (David Paton) 
#«Avalanche» (4.06) (Peter Bardens) 
#«Turn Your Heart Around» (3.44) (Peter Bardens) 
#«Hollywood Heart» (3.43) (Ian Bairnson) 
#«Ask No Questions» (3.24) (Ian Bairnson) 
#«Night Full of Voices» (3.56) (Colin Blunstone, Stuart Elliot) 

## Personell
* David Paton – Bass, synthesizer, vokaler
* Stuart Elliott – Trommer, perkusjon
* Ian Bairnson – Gitarer, bass, piano, bakgrunnsvokaler
* Peter Bardens – Keyboards, synthesizer
* Colin Blunstone – Vokaler
* Richard Cottle – Synthesizer, keyboards, saksofon
* Alan Parsons – Produsent og lydtekniker
* Tony Richards – Lydtekniker